บาทเปิด 32.56/60  แนวโน้มแกว่งแคบ
เงินบาทเปิดตลาด 32.56/60 บาทต่อดอลลาร์ แนวโน้มแกว่งแคบ-วอลุ่มเบาบาง หลังตลาดต่างประเทศส่วนใหญ่หยุด
25 ธ.ค. 2561

เงินบาทเปิดตลาด 32.56/60 บาทต่อดอลลาร์ แนวโน้มแกว่งแคบ-วอลุ่มเบาบาง หลังตลาดต่างประเทศส่วนใหญ่หยุด
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.56/60 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 32.58 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบ และปริมาณการซื้อขายน่าจะเบาบาง เนื่องจากวันนี้ตลาดเงินตลาดทุนในฝั่งสหรัฐฯ และยุโรป ปิดทำการเนื่องในวันคริสมาสต์ ขณะที่ตลาดทางฝั่งเอเชียบางประเทศก็ปิดทำการเช่นกัน เช่น ตลาดหุ้นสิงคโปร์, ตลาดหุ้นฮ่องกง, ตลาดหุ้นฟิลิปปินส์ เป็นต้น
"วันนี้น่าจะเคลื่อนไหวน้อยมากๆ เพราะตลาดทางฝั่งสหรัฐ และยุโรปปิดทำการวันคริสมาสต์" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.50-32.65 บาท/ดอลลาร์